Fit-2 ta' Diċembru 2015 l-UE ffirmat ftehim mal- dwar eżenzjoni mill-viża għal soġġorn qasir waqt ċerimonja li saret fi Brussell. F'isem l-UE, il-ftehim ġie ffirmat minn Jean Asselborn, Ministru għall-Immigrazzjoni u l-Asil tal-Lussemburgu u President tal-Kunsill, u minn Dimitris Avramopoulos, Kummissarju għall-Migrazzjoni, l-Affarijiet Interni u ċ-Ċittadinanza. Min-naħa tal-Kolombja, iffirmat il-ftehim Maria Angela Holguín, Ministru għall-Affarijiet Barranin. L-iffirmar seħħ fil-preżenza tal-President tal-Kolombja, Juan Manuel Santos, u r-Rappreżentant Għoli tal-UE għall-Affarijiet Barranin u l-Politika ta' Sigurtà, Federica Mogherini. Is-sistema l-ġdida tal-viża tipprevedi vjaġġar mingħajr viża għaċ-ċittadini tal-UE meta jivvjaġġaw lejn it-territorju tal-Kolombja u għaċ-ċittadini tal-Kolombja meta jivvjaġġaw lejn l-UE , għal perijodu ta' soġġorn ta' fi kwalunkwe perijodu ta' 180 jum. Jean Asselborn, Ministru għall-Immigrazzjoni u l-Asil tal-Lussemburgu u President tal-Kunsill, esprima s-sodisfazzjon tiegħu li seta' jiffirma dan il-ftehim f'isem l-UE. "Dan il-ftehim ser iressaq lill-poplu tal-Kolombja u lill-UE iktar viċin xulxin peress li l-kuntatti bejn il-persuni ser jitjiebu. Ser jippromwovi wkoll it-turiżmu u jkollu impatt pożittiv fuq in-negozju bejn l-UE u l-Kolombja." Sabiex jibbenefikaw minn vjaġġar mingħajr viża, iċ-ċittadini mill-UE u l-Kolombja għandhom ikunu fil-pussess ta' passaport validu ordinarju, diplomatiku, ta' servizz/uffiċjali jew speċjali. L-ivvjaġġar mingħajr viża japplika għall-kategoriji kollha ta' persuni u għal kwalunkwe tip ta' vjaġġar (pereżempju turiżmu, żjarat kulturali, attivitajiet xjentifiċi, żjarat familjari, kummerċ, eċċ), għajr għal persuni li jivvjaġġaw bil-għan li jwettqu attività mħallsa. It-test tad-deċiżjoni dwar il-konklużjoni tal-Ftehim issa ser jintbagħat lill-Parlament Ewropew bil-għan li jinkiseb il-kunsens tiegħu qabel ma l-Ftehim ikun jista' jiġi konkluż. Madankollu , dan ser japplika fuq bażi proviżorja mit-3 ta' Diċembru 2015 L-Irlanda u r-Renju Unit mhux ser ikunu soġġetti għall-applikazzjoni tal-ftehim, f'konformità mal-protokolli annessi għat-trattati tal-UE. Is-sistema tal-viża għal dawn l-istati membri tibqa' soġġetta għal-leġislazzjoni nazzjonali tagħhom. Ftehim bejn l-Unjoni Ewropea u r-Repubblika tal-Kolombja dwar l-eżenzjoni mill-viża għal soġġorn qasir